14 Gener, yo o nnang kwa Asia o goletse mo lelapeng la Bakeresete. O ne a kolobediwa a le dingwaga di le 12. Le fa go ntse jalo, fa a sa ntse a le mosha, o ne a kgatlhiwa ke mekgwa ya lefatshe leno. A re: “Ke ne ke batla go nna le ‘kgololesego’ e lefatshe le nang le yone.” Gener o ne a simolola go tshela botshelo jwa boitimokanyi. Fa a le dingwaga di le 15, o ne a setse a antse mekgwa e e leswe ya ditsala tsa gagwe. O ne a nwa e bile a rogana jaaka bone. Gantsi Gener o ne a tla gae bosigo, morago ga go tshameka le ditsala tsa gagwe motshameko wa billiards le metshameko ya khomputara e e tletseng thubakanyo. Le fa go ntse jalo, fa nako e ntse e ya, o ne a simolola go lemoga gore tota dilo tse di kgatlhang tsa lefatshe leno ga di kgotsofatse. E ne e le go lelekisa phefo fela. O bua jaana malebana le go boela mo phuthegong: “Ke sa ntse ke lebana le dikgwetlho di le dintsi mme gone masego a ga Jehofa a feta dikgwetlho tseo kgakala.”